122 
aksilt Snit gennem Organet) vifteformig eller straaleformig udbredt 
og dannet af fine, langstrakte, prokambiale Celler, som kun ved deres 
Form og ejendommelige Lejring adskille sig fra de dem umiddelbart 
omgivende Parenkymceller, og som ved svage Forstørrelser ikke let 
falde i Øjnene. Overfladen af Nektariet er beklædt med en fin, 
tangentialspaltet, af prismatiske Celler dannet Overhud, som synes 
at være særlig rig paa metaplasmatiske Stoffer og rimeligvis udgør 
det honningdannende Cellevæv. Kemiske Reaktioner har jeg des¬ 
værre ikke kunnet foretage, da mit Materiale var opbevaret i Alko¬ 
hol. Denne Sekretionsfladen overtrækkende, centrale Overhud 
har gule, ualmindelig tykke, stærkt lysbrydende Ydervægge, og de 
i Randen af Skivens Overflade værende Overhudsceller, som ikke 
ere saa langstrakte som de midterste, og som heller ikke ere tan- 
gentialdelte, vokse ikke sjældent ud til korte, éncellede, tykvæggede 
Haar; dette Randvæv udskiller ikke Sukker. 
Overhuden paa Nektariets Sider og paa Stilken er sammensat 
af almindelige, næsten isodiametriske Overhudsceller og deltager 
ikke i Sukkerdannelsen, hvorimod de ofte ere forlængede til Børstehaar. 
Det maa endnu tilføjes, at det mest centrale Parti af den afsond¬ 
rende Overhudsflade ikke er tangentialdelt; dets Celler ere endog 
kortere end de umiddelbart udenom værende; ikke desto mindre 
rager dette Parti dog noget højere i Vejret paa Grund a£ Celle¬ 
delinger i det underliggende, subepidermale Væv. For hele Nek- 
tarieoverfladens Vedkommende gælder det, at det umiddelbart til 
det afsondrende Væv grænsende Cellelag er meget mindre end det 
dybere liggende og tillige krystalfrit. 
Jeg skylder Hr. bot. Gartner Christensen i Lund Tak for 
den Beredvillighed, hvormed han har forsynet mig med Materiale, 
som har sat mig i Stand til at følge disse Organers Udviklings¬ 
historie, af hvilken forøvrigt intet Trin frembyder noget særlig Nyt. 
Nektarierne anlægges paa do ganske unge Bladplader som to basale, 
laterale, afrundede, større „Tænder“; det er Periblemdelinger, som 
indlede deres Dannelse, og de kunne altsaa betegnes som Emergens- 
er i Lighed med tilsvarende Organer hos andre Planter. Den senere 
